b'\n_START_ARTICLE_\nTylihul-limanen\n_START_PARAGRAPH_\nTylihulestuaret eller Tylihul-limanen (ukrainsk \xd0\xa2\xd0\xb8\xd0\xbb\xd1\x96\xd0\xb3\xd1\x83\xd0\xbb\xd1\x8c\xd1\x81\xd1\x8c\xd0\xba\xd0\xb8\xd0\xb9 \xd0\xbb\xd0\xb8\xd0\xbc\xd0\xb0\xd0\xbd, tyrkisk Deli G\xc3\xb6l) er et estuar i elven Tylihul. Det ligger s\xc3\xb8r i Ukraina, mellom Odessa oblast og Mykolajiv oblast. Navnet kommer opprinnelig fra tyrkisk Deli G\xc3\xb6l, og betyr \xc2\xabgal, rabiat innsj\xc3\xb8\xc2\xbb. Estuaret er 80\xc2\xa0km langt, 0,2\xe2\x80\x943,5\xc2\xa0km bredt, med en dybde p\xc3\xa5 19 meter. Estuaret hadde tidligere samband med Svartehavet, men er i dag skilt fra havet av en 7 km lang og 4 km bred grunne. Grunnen er dekket av solontsjakjord og sm\xc3\xa5 vann. Estuaret har periodevis samband med sj\xc3\xb8en via en smal kanal._NEWLINE_Grunnen ved estuaret og det n\xc3\xa6rliggende v\xc3\xa5tmarksomr\xc3\xa5det er et fuglereservat.'